Proteas glo in pienk in reg of weg kragmeting
Die Standard Bank Proteas hoop Pienk Dag sal hulle inspireer met die aanloop tot die vierde Momentum Eendagwedstryd teen Indië op Bidvest Wanderers. Die Proteas is steeds onoorwonne in pienk - hulle is onoorwonne in sewe wedstryde en dit kan as inspirasie dien met die reeks wat beslis kan word.
Die Pienk Eendagwedstryd is een van die hoogtepunte op die krieketkalender, met die spelers, ondersteuners en belanghebbendes doen almal hul deel om fondse in te samel ten bate van borskanker. Vanjaar is die Borskanker Kliniek by die Charlotte Maxeke Hospitaal in Johannesburg die begunstigde, met geld wat aan die kliniek gaan.
Proteas veelsydige speler, Chris Morris, sê dis 'n spesiale dag vir al die spelers en is ekstra motivering om hulle onoorwonne rekord te behou.
" Dis 'n spesiale dag vir Suid Afrika," het Morris oor die geleentheid gesê. "Ons speel vir 'n goeie doel en dis altyd spesiaal om in pienk te speel voor 'n gepakte Wanderers. Dis 'n fantastiese tradisie om in pienk te speel. Ons as spelers is gelukkig want ons is gesond. Daar is baie ander mense in ons land wat ly weens kanker, veral borskanker, so die dag is emosioneel en ons is bly ons kan ons deel doen."
" Daar is natuurlik ook druk op ons want ons wil onoorwonne bly in pienk, so die druk is groot," het hy gesê. "Dis reg of weg want as ons hierdie een verloor, is die reeks daarmee heen." Ons sal veg vir elke lopie, vir elke bal. Daar is druk, maar dis waaroor krieket gaan, want sonder druk is krieket vervelig."
AB de Villiers het herstel van 'n vingerbesering en sal ervaring aan die middelorde bring. Morris sê De Villiers se ervaring sal die middelorde versterk en sal kan help om die Indiese draaboulers hok te slaan.
" AB is AB, hy bring alles na die veld en hy is net so waardevol van die veld af," het Morris gesê. "Hy bring 'n kalmte en ervaring. Dis spesiaal om 'n speler van wêreldgehalte soos hy in die span te hê vir so 'n spesiale geleentheid. Ek geniet dit om die veld met hom te deel want hy is een van die beste spelers in die wêreld en in Suid Afrika. Hy bring meer as net lopies aan die span, hy bring die AB de Villiers faktor."
India loop met 3-0 voor in die reeks van 6 wedstryde.
Kaartjies vir die wedstryd is uitverkoop. Die wedstryd begn om 13:00 plaaslike tyd.
Kohli en draaiboulers hou aan om Proteas te domineer Proteas bly positief in poging om momentum te verskuif. De Kock buite aksie vir 2 tot 4 weke weens besering Indiese draaiers boul Proteas tot reuse nederlaag Markram word as kaptein aangestel vir res van Eendagreeks Kohli lie Indie tot oorwinning met puik honderdtal Proteas mik vir balans en hou een oog op die Wêreldbeker Duminy verwag nog 'n mededingende Eendagreeks